O Dornier Do 217 teneba una capacidat de carga de bombas muito mayor y teneba un alcanz muito mayor que o Do 17. En variants posteriors, s' experimentó con as capacidatz de bombardeyo en picau y ataque maritimo utilizando bombas eslizants, aconseguindo un exito considerable. As primeras variants de Do 217 yeran mas poderosas que os suyos contemporanios Heinkel He 111 y Junkers Ju 88, y teneban una mayor velocidat, alcanz y carga de bombas. A causa d'isto, se le clamó bombardero pesau en cuenta de bombardero meyo. O Do 217 sirvió en totz os frents en totz os rols. En o frent oriental y o frent occidental operaba como bombardero estratechico, bombardero torpedero y avión de reconoixencia. Tamién realizó operacions tacticas, ya sía asalto terrestre directo u ataques anti-buque mientres a Batalla de l'Atlantico y a Batalla de Normandía. O Do 217 tamién se convirtió en un caza nocturno y veyió una acción considerable en a campanya d' Esfensa d'o Reich dica o final d' a guerra.